|  |  |  |
| --- | --- | --- |
|  |  | **Punaisen Ristin vapaaehtoiset päivystävät vuosittain sadoilla festareilla**  Ensiavun vapaaehtoiset antavat ensiapua suurissa ja pienissä kolhuissa. Päihdetyön vapaaehtoiset keskustelevat juhlijoiden kanssa päihteistä, vähentävät päihteistä syntyviä haittoja sekä jakavat keskustelujen yhteydessä Särkyvää – settiä, joka sisältää kaksi laastaria, haavapyyhkeen, kondomin ja tietopaketin. Seksuaaliterveystyön vapaaehtoiset jakavat kesäkumeja ja heidän kanssaan voi keskustella turvalliseen seksiin liittyvistä kysymyksistä sekä joskus suorittaa myös leikkimielisen kondomiajokortin.  **150**  **ENSIAVUN FESTARIPÄIVYSTYSTÄ**  **50**  **PÄIHDETYÖN FESTARIPÄIVYSTYSTÄ**  **20**  **SEKSUAALITERVEYSTYÖN FESTARIPÄIVYSTYSTÄ** |
| Punaisen Ristin toimijoita Ilosaarirockissa |  |
| **Suomen Punaisen Ristin**  **festarityö**  Suomen Punaisen Ristin festarityön vapaaehtoiset ovat edesauttamassa onnistuneiden festareiden syntyä. He muistuttavat juhlijoita siitä, että myös festareilla on hyvä pitää huolta itsestä ja muista. Toiminta on eri toiminta-muotojen yhteistyötä ja tavoitteena on mahdollistaa onnistunut ja turvallinen juhliminen.  Festarityö muodostuu kolmesta eri toimintamuodosta:  ensiapu, päihdetyö ja seksuaaliterveys. Myös henkinen tuki on yhä useammin festareilla mukana. |  |
| **Olemme mukana tekemässä festareista turvallisen ja mieluisan paikan juhlijoille**   * Festarityön vapaaehtoiset kiertelevät festareilla vähintään pareittain ja auttavat apua tarvitsevia juhlijoita ja keskustelevat ihmisten kanssa päihteistä ja turvaseksistä * Isoimmilla festareilla mukana on myös selviämisasema sekä mahdollisuus henkiseen tukeen * Ensiapupäivystäjäksi pääsee suorittamalla EA1-   kurssin sekä ensiapupäivystäjän peruskurssin   * Päihdetyön festaritoimintaan voit osallistua, kun on suorittanut Varhaisen Puuttumisen –koulutuksen * Seksuaaliterveystoimintaan on myös oma peruskurssi |  | **SPR festareilla:**  Ensiapua saanut 5 000 hlöä  Päihdetyössä kohdattu 10 000 hlöä  Kesäkumeja jaettu 25 000 kpl  Yhteensä kohdattu min. 40 000 hlöä |
|  | | |
| **Lisätietoja:** [www.spr.fi/ea-ryhmat](http://www.spr.fi/ea-ryhmat), [www.spr.fi/paihdetyo](http://www.spr.fi/paihdetyo), [www.spr.fi/hivaidstyo](http://www.spr.fi/hivaidstyo), [www.spr.fi/festarityo](http://www.spr.fi/festarityo) sekä piirien ja osastojen terveystoiminnan yhdyshenkilöt  [www.punainenristi.fi/](http://www.punainenristi.fi/) kerro mistä/keneltä saa lisätietoja asiasta: nettisivu, yhteystiedot, esite, linjaus, linkkejä, tms. | | |